
Quaestlones  Terentianae. 

i  Von 

/^^     .  ALOIS  PAPLA,  k.  k.  Gymnasiallehrer. 

In  annalibus  „Revue  de  philologie  de  littdrature  et  d'histoire  anciennes", 
vol.  XXV.,  Louis  Havet  de  Terentii  Phormione  disseruit ;  cuius  rationes  in 
emendandis  et  critice  tractandis  versibus  adhibitae  utrum  recte  sint  necne, 
ostendere  mihi  proposui. 

Jam  in  initio  mihi  in  universum  dicere  liceat  Havetium  magno  arbitrio 
critica  ratione  usum  esse;  itaque  paene  ubique  eius  emendationes  ut  arbitrio 
tantum  et  voluntate  ellicitas  abicere  coactus  sum. 

Sed  iam  pergamus  ad  rem  tractandam : 

60. 

Quoius  tu  fidem  in  pecunia  perspexeris, 
Verere  ei  verba  credere? 

Havetius  vei-borum  ordinem   immutare  vult,   quod  in  hoc  versu  nulla 
recta  caesura  est.    Quare  veri  simile  esse  Terentium  scripsisse: 
Cuius  tu  fidem  perspexis  in  pecunia. 

Terentium  in  versu  senario  plerumque  et  caesura  post  tertiam  thesin, 
i.  e.  semiquinaria  (Triv*r,|^.i;xeir;;)  et  caesura  semiseptenaria  (stp&natair/-;!  usum  esse 
certe  constat.  Sunt  autem  nonnulli  versus,  qui  his  caesuris  carent ;  quod  si 
ita  est,  versus  aliam  praebet  structuram.  Nam  post  secundum  pedem  aut 
post  secundam  thesin  et  quartum  pedem  vox  finitur,  ut  videmus  in  v.  60  et 
V.  454 : 

Quot  homines,  tot  sententiae ;  suos  quoique  mos. 

V.  457: 

Ego  amplius  deliberandum  censeo. 

Ouod  autem  Havet  omnino  non  animadvertisse  videtur.  Immo  fieri 
potuit,  ut  Terentius  consilio  verum  ordinem  versuum  sequentium  neglegeret 
et  sermoni  cotidiano  famiHarique  locum  quendam  concederet.  Parum  etiam 
probabile  est  in  uno  eodemque  versu  ordinem  verborum  immutatum  et  pro 
arch.  forma  perspexis  „perspexeris"  scriptum   esse. 

Si  Terentius 

„cuius  tu  fidem  perspexis  in  pecunia" 
ut  H.  vult,  scripsisset,  certe  versus  rectam  caesuram  continens  ita  servatus 
esset ;  narn  nuHo  modo  forma  „perspexis"  offendere  potuit ;  tales  priscae 
Latinitatis  formas  apud  Terentium  saepius  legimus :  appellassis  Phorm.  742 ; 
ausim  Eun.  884  et  904:  faxo  Andr.  854,  Eun.  285,  663,  Haut.  341,  Phorm. 
308,  1028,  1055,  Ad.  209,  847 ;  faxim  Ad.  887,  896 ;  faxis  Andr.  753,  Haut. 
187;  faxit  Haut.  198,  Phorm.  554;  faxint  Haut.  161,  Hec.  102,  354;  excessis 
Andr.  760.  Qui  versus  scriptorem  vel  grammaticum  veterem  non  offenderunt, 
innostro  versu  solo  illud  „consciement  ou  non"  factum  esse  putat  H.  Quod 
argumentum  non  intellego. 

Quod  ad  stilum  pertinet,  ne  id  quidem  momenti  mihi  esse  videtur  in 
hoc  versu  verbum  „perspicere"  seiunctum  esse  a  re  obiecta  „fidem" ;  id 
plane  parum  poetam  respexisse  opinor. 

Quae  cum  ita  sint,  haud  crediderim  Terentium  aliter  scripsisse  atque 
omnibus  codicibus   traditur ;    itaque  lectionem  codicibus  servatam  recipiam. 

73—78. 

Lectio  cod.  Bembini :  f 

71  Geta:    Abeuntes  ambo  hic  tum  senes  me  filiis 

Relinquont  quasi  magistrum.  Davus:  O  Geta,   provinciam 

73  Cepisti  duram ;  (Geta)  mi  usus  venit,  hoc  scio ; 

Memini  relinqui  me  deo  irato  meo.  '  <\ 

75  Coepi  adversari  primo :  quid  verbis  opust  ? 

Seni  fidelis  dum  sum,  scapulas  perdidi. 

Geta :    Venere  in   mentem  mi  istaec.  Da.  Namque  inscitiast 

Advorsum  stimulum  calces.  Ge.  Coepi  eis  omnia 

Facere,  obsequi  quae  vellent.  Da.  Scisti  uti  foro. 

Geta :  Noster  mali  nil  quicquam  primo ;  hic  Phaedria 

Continuo  quandam  nactus  est  puellulam. 

In  versu  73  Umpfenbachius  hoc  modo  interpungit: 

Mihiusus  venit,  hoc  scio,  Dziatzko  et  Fleckeisen  :  Mi  usus  venit  hoc  scio : 

Hauler :  Mi  usus  venit,  hoc  scio ;  Qui  viri  docti  iure  pronomen  «hoc" 
referunt  ad  verba  praecedentia.  Contra  Havetius  interpungit  „mi  usus  venit. 
Hoc  scio,"  et  dicit  (pag.  94):  „Au  vers  73,  j'ai  rectifie  la  ponctuation  avant 
et  apres  „hoc  scio",  qui  est  necessairement  une  annonce  de  ce  qui  suit  et 
non  un  rappel  de  ce  qui  precede.  II  est  prodigieux  k  quel  point  les  mo- 
dernes  negligent  le  sens  propre  des  d^monstratifs." 

Dubium  esse  non  potest,  quin    „hoc"  ad   antecedentia   referendum    sit, 
quod  pronomen  simili  modO  usurpatur  in  Andriae  versu  387  : 
Nempe  hoc  sic  esse  opinor : 

ubi  „hoc"  utique  ad  antecedentia  referri  potest.  Neque  manifestum  est, 
cur  ipsum  illud  „memini"  verbis  „hoc  scio"  augendum  sit.  Qua  de  causa 
ab  interpunctione  Hauleri  nullo  modo  recedamus.  Paulo  memorabilius  et 
magis  dignum,  quod  deliberetur,  mihi  Havetii  propositum  videtur  de  divisione 
versuum  73—78,  qui  a  viris  doctis  in  maximam  dubitationem  vocantur. 
Miror  equidem,  quod  omnes  viri  docti,  qui  Bembinum  permagni  aestimant, 
huius  optimi  codicis  lectionem  versuum  73  —  78  tenere  non  student. 

Primum  Bembinum  in  eo  sequor,  ut  versus  73 — 76  totos  Davo  tribuam, 
tum  versum  77  „venere  .  .  .  istaec"  a  Geta  dictum  putem,  deinde  verba 
„namque  .  .  .  calces"  Davus  loquatur,  denique  Geta  postrema  verba 
„coepi  eis". 

Quod  primum  attinet,  ut  versus  73—76  a  Davo  memorentur,  summis 
rebus  cum  Havetio  consentio,  cuius  verba  expressa  hic  enarrem :  „La  cI6 
de  toutes  ces  difficultes  est,  je  crois,  le  fait  que  les  vers  73 — 76  appartiennent 
tout  entiers  a  Dave,  comme  le  veut  le  Bembinus.  Cest  Dave  qui  a  une 
experience  acquise  et  qui  dit,  en  connaissance  de  cause,  „provinciam  cepisti 
duram" ;  c'est  lui  qui  a  souffert  de  la  confiance  de  son  vieux  maitre  (memini 
relinqui  me  .  .  .) ;  c'est  lui  qui  a  resiste  d'abord  aux  fredaines  d'un  jeune 
homme  (coepi  adversari  .  .  .) ;  c'est  lui  qui  a  ete  bien  sot  d'agir  en  esclave 
fidele  (seni  fidelis  dum  sum)."  Praeterea  accedit,  quod  adhuc  omissum  est: 
coepi  in  v.  75  et  v.  78.       . 


Primum  sententiarum  connexum  secundum  codicem  Bembinum  consti- 
tuam.  Davus  loquitur:  Provinciam  cepisti  duram,  mihi  usus  venit,  nam  ipse, 
fidelis  servus  domini,  filio  eius  difficultates  paravi  ob  eamque  causam  scapulas 
perdidi.  Geta :  Venere  in  mentem  istaec,  itaque  adulescentulis  mihi  commissis 
omnia  facere  coepi.  Huic  sententiae  Getae  Davus,  qui  iterum  atque  saepius 
locos  communes  et  proverbia  frequentat,  sententiam  vulgarem  adiungit 
„namque  .  .  .  calces". 

Sin  lectione  Bembini  neglecta  versus  73 — 76  Getae  attribuimus,  sententia 
loci  ita  nobis  intellegenda  est,  ut  Geta  ab  initio  difficultates  habuerit  cum 
filio,  postea  autem  concesserit.  Qua  re  probata  in  versu  78  apud  verbum 
„coepi"  utique  verbum  „postea"  exspectamus,  quod  deest.  Praeterea  ex 
sequentibus  manifestum  fit  Getam  nullo  modo  difficultates  praebuisse,  cf.  v. 
87.  Quam  ob  rem  Bembini  lectionem  recipiam  et  gaudeo,  quod  H.  verbis 
„on  voit  ....  qu'en  cette  matiere  la  critique  peut  etre  tout  a  fait  conser- 
vatrice"  assentiri  possum.  Ita  etiam  numerus  singularis  in  v.  76  „seni"  nos 
non  offendit.  Pronomen  „istaec"  autem  non  solum  interpretandum  est  verbo 
„scapulae",  sed  omnino  tota  sententia  praecedente  „scapulas  perdidi",  quibus 
de  causis  „istaec"  neutrum  pluralis  quam  femininum  intellegere  malumus. 
Quibus  rebus  constitutis  contenti  esse  debemus,  cum  hoc  modo  lectionem 
codicis   Bembini,   quam   ceteris  locis   semper  praeferimus,  tenere  possimus. 

Quod  autem  porro  proposuit  Havetius,  ut  in  v.  78  pro  „eis"  libris 
tradito  „ego"  scribatur,  ut  contrarium  verbi  coepi  in  v.  75  etiam  specie 
perspiciatur,"  contemnemus  ut  omnia,  quae  postea  inveniemus  Havetii  postulata, 
quibus  semper  arlificiosam  orationis  structuram  investigare  et  emendare  studet 

109,  179. 

Ille,  qui  illam  amabat  fidicinam,  tantum  modo 
,Satis'  inquit  ,scitast' ;  noster  vero  .  .  .  Da.  Jam  scio : 

In  versu  109  Havetius  pronomine  „illam"  offenditur,  „car  il  attire 
indflment  Tattention  sur  la  musicienne,  dont  la  personne  n'a  ici  aucune 
importance."  Valde  autem  dubito,  an  hoc  pronomine  posito  animus  nimis 
in  citharistriam  intendatur.  Iteratio  eiusdem  pronominis  „ille"  certo 
annominatio  est  a  Terentio  concilio  adhibita.  Etiam  versibus,  qui  secuntur 
puellam  eodem  pronomine  „illa"  significari  videmus  (w.  113,  114,  118.) 
Geta  narrat  se  et  dominum  cotidie  citharistriam  subsequi,  se  in  tonstrina 
semper  expectare,  dum  puella  domo  adversa  egressa  sit.  Irritatus  ergo 
servus  eam  vocat  „illam",  quamquam  ex  nostra  opinione  potius  pronomen 
„istam"  exspectamus.  Sed  apte  ea  re  demonstratur  pronomen  aliquod  poni 
necesse  fuisse  ;  qua  de  causa  non  habemus,  cur  cum  H.  pronomen  „illam" 
eiciendum  esse  putemus.  Ipse  H.  difficultatem,  quam  coniectura  effecit,  sensit, 
cura  explicationem  in  ratione  metrica  quaerat,  quam  haud  facile  intellegendam 
omnino  pluribus  exemplis  probari  oporteat. 

Eandem  difficultatem  H.  in  emendando  versu  179  sensit,  cum  explica- 
tionem  in  ratione  metrica  prorsus  novam  quaerat,  quam  ob  rem  lectionem 
traditam  recipiendam  esse  puto: 

NuIIus  es,  Geta,  nisi  iam  aliquod  tibi  consilium  celere  reperis. 

Quem  versum  Havetius  ita  emendare  vult: 

NuIIus  es,  Geta,  nisi  (si)  iam  aliquod  tibi  consilium  celere  reperis. 

164. 


Aliis  quia  defit,  quod  amant,  aegrest ;  tibi  quia  superest  dolet : 

Amore  abundas,  Antipho. 
164.    Nam    tua    quidem  hercle  certo   vita  haec  expetenda    optandaque    est. 

Ita  me  di  bene  ament,  ut  mihi  liceat  tam  diu  quod  amo  frui. 

Jam  depecisci  morte  cupio  : 

Ad  quos  versus  hoc  solum  recte  H.  dixisse  videtur :  Ce  passage,  ainsi 
qu'une  demi-douzaine  de  vers  encore,  roule  sur  une  id^e  fondamentale,  la 
comparaison  entre  le  sort  des  deux  jeunes  gens.  Antiphon  se  plaint :  combien 
son  cousin  aurait  plus  le  droit  de  se  plaindre !" 

Priusquam  Havetii  deliberationem  accuratius  perquiram,  breviter  senten- 
tiarum  ordinem,  qui  nobis  opinione  non  praesumpta  iegentibus  offertur 
quemque  optimis  codicibus  traditum  omnes  editores  consensu  probaverunt, 
explicare  mihi  in  animo  est. 

Antipho  cum  Phaedriae  consobrino  queritur,  qui,  „non  intellego", 
inquit,  „te  adeo  infelicem  esse.  Alii  homines  dolent,  quod  amare  non  possunt, 
tu  amore  abundas,  id,  quod  omnes  homines  sibi  optant,  nam  quaiem  tu 
geris  vitam,  maxime  expetenda  est."  Particula  „nam"  explicatur  sententia 
a  Terentio  praetermissa,  cum  iam  versu  162  aliquam  partem  adumbrata  sit. 
Quo  modo  mea  ex  sententia  hoc  loco  „nam"  explicatur,  quod  H.  mutare 
vult.  Item  in  locutione  „tua  vita  haec"  non  necessario  H.  offenditur : 
demonstrativum  „haec"  hoc  loco  nullo  modo  alteram  monstrat  personam, 
sed  vitam  pulchram  significat  et  beatam  —  ut  Phaedria  demonstrat  in  v.  162  — , 
quae  expetenda  et  optanda  sit. 

Quae  cum    ita    sint,    Havetii    sententia    refutatur,  qui   pro  „nam"  in  textum 
recipit  „minus"  argumenta  fingens  haec : 

Cest  „nam",  je  crois,  qui  est  le  siege  de  la  faute.  Remplagons,  ce 
monosyllabe  par  le  comparatif  minus,  et  il  n'y  a  plus  de  fausse  apparence  de 
raisonnement.  „Amore  abundas",  qui  marqe  la  fin  du  canticum  libre,  et 
„minus",  qui  est  le  premier  mot  des  octonaires  Kaxa  (tti/ov,  appartiennent  d 
des  propositions  independantes  Tune  de  Tautre.  „Tua",'la  vie  tfAntiphon, 
s'oppose  enfin  a  „vita  haec",  la  vie  de  son  cousin.  Et  Tid^e  de  comparaison 
entre  les  deux  vies  domine  le  vers  164,  comme  elle  domine  tout  le  morceau. 
H.  igitur  pro  „nam"  ponit  „minus"  ;  tua  est  abl.  comp.  et  contrarium  est 
verbis  „vita  haec."  Itaque  „avec  empressement"  lectionem  secutus  librorum 
D,  G,  Donati ')  scribit : 

Minus   tua   quidem    hercle   vita   certe  haec   expetenda  optandaque  est. 

Cuius  emendationis  summa  est  haec :  Minus  tua  vita  haec —  id  est 
mea  —  expetenda  est,  quod  per  se  satis  claram  et  probabilem  exhibet  sen- 
tentiam,  minime  autem  ex  poetae  verbis  sumptam,  sed.  H.  ex  sua  libidine 
versu  composito  poetae  eam  supposuit.  Quare  eodem  studio  atque  ardore, 
quo  incitatus  H.  suam  versus  formam  legit,  nos  potius,  quam  optimi  praebent 
formam  libri,  tenebimus  atque  servabimus : 

Nam  tua  quidem  hercle  certo  vita  haec  expetenda  optandaque  esU 


')  qui  una  verba  „certo  vita"  transponunt  in  „vita  certo."  Quae  varia  lectio  codicuni 
non  tanti  aestimanda  est,  ut  aliorum  librorum  lectionem  mutare  nos  oporteat.  Nam  talis 
facillima  transpositio  saepissime  et  paene  in  omnibus  codicibus  invenitur. 


f-  145—146,  502—503. 

F  Ex  ratione,  qua  H.  versus  84 — 86  et  145—146  tractavit,  clare  intellegitur 

hunc  virum  doctum  contra  omnem  doctrinam  rationemque  scientiarum  agere. 

Lectio  libris  traditur  haec : 

Da.  Quid  paedagogus  ille,  qui  citharistriam. 

Quid  rei  gerit?  Ge.  Sic,  tenuiter.  Da.  Non  multum  habet, 

Quod  det,  fortasse?    Ge.  Immo  nil  nisi  spem  meram. 

In  versu  146  legimus  „Immo  nil  .  .  .  meram",  omissa  voce  „habet." 
Hiatum  post  vocabulum  „fortasse"  in  thesi  positum  personae  mutatione 
excusari  optime  ostendit   Hauler.  •) 

Havetius  autem  lectionem  apud  Nonium,  p.  344,  traditam  tenet :  nihil 
habet  nisi  spem  meram.  Quam  lectionemen  et  Fleckeisenius  *)  in  editionem 
suam  recepit.  Sed  iam  Hauler  aptissime  animadvertit  verbum  „habet" 
perfacile  a  quodam  grammatico  addi  potuisse,  si  omisimus  E.  Bartels  ^)  corrup- 
tionem  textus  Noniani  per  glossas  eiusque  grammatici  socordiam  in  alienis 
scriptoribus !  laudandis  demonstravisse,  ut  nos  quidem  non  intellegamus, 
cur  H.  eam  lectionem  rursus  praetulerit.  Mihi  quidem  praeterea  Nonius 
consilio  „habet"  inseruisse  videtur,  cum  formam  versus  „nil  nisi  spem 
meram"  durius  et  acerbius  dictam  esse  putavisset. 

Verbo  „habet"  autem  addito  H.  numeros  versus  corrupit,  cuius  restitu- 
endi  causa  pro  longiore  „fortasse"  monosyllabum  illud  „fors"  coniecit.  Sed 
„fortasse"  est  lectio  difficilior  codicibus  tradita,  quae  nobis  tenenda  est, 
nisi  gravissimis  causis  eam  mutare  cogimur. 

Item  offenditur  H.  verbo  „habet  in  v.  145,  quod  cum  voce  „adhuc" 
mutavit,  quam  ab  initio  hic  scriptam  fuisse  putat,  in  cuius  locum  „habet" 
quasi  glossa  irrepserit.  Simili  modo  explicat  ,fortasse'  ut  glossam  positam 
esse  pro,  ,fors'.  Qui  ita  ex  arbitrio  suo  ratione  critica  utitur,  certo  omnes 
versus  ad  suam  voluntatem  fingere  potest. 

Ad  quas  coniecturas  Havet  adductus  est,  quod  Phaedriae  inopia  pecuniae 
iam  versu  84  dilucide  commemorata  est,  quam  ob  rem  eandem  inopiam 
iterum  in  nostro  versu  enarrare  necesse  non  esse  H.  putat.  Quae  fuit  causa, 
quare  Schubert*)  versus  145 — 146  eiecit.  Sed  iam  Dziatzko  recte  id 
monuit  poetam  simplici  et  naturali  modo  transitum  facere  ad  patrem 
Phaedriae.  Geta,  quae  cum  Antiphone  egerit,  Davo  exponit,  per  quem 
interrogantem  transitus  optime  aptissimeque  fit  ad  sequentia.  Quae  Havetii 
coniectura,  quamquam  splendida  et  ingeniosissima  sententiam  loci  sine  dubio 
clarius  exprimit,  tamen  nullo  modo  probari  potest,  quam  ob  rem  lectionem 
traditam,  quae  plane  perspicuum  praebet  sensum,    tenebimus. 

Simiii  modo  versus  502  -  503  corruptos  esse  H.  putat,  quos  ita 
emendare  conatus  est : 

Mique  ille  alia  cum  occupatus  esset  sollicitudine, 

Tum   hoc    esse  obiectum  malum !   —  Quid  istuc  est  autem   Phaedria  ? 

Quamquam  concedo  coniecturam  illius  viri  doctissimi  ingeniosissimam 
esse,  tamen  quam  Hauler  in  editione  sua  praebet  versus  formam  recipiendam 
esse  puto,    quod   et   sententia  versus    satis   clare   exprimitur  et  haec  lectio 

')  cf.  E.  Hauler  in  Phormionis  editione  p  ag.  95. 

*)  P.  Terenti  Afri  comoediae.  rec.  A.  Fleckeisen,  Lipsiae  1898,  Teubner. 

»)  E.  Bartels,  diss.  Argent.  IX.,  43. 

*)    O.  Schubert,  Symb.  ad.  Ter.  emend.,  p.  14. 

tnulto  minus  recedit  a  lectione  tradita.    Itaque  cum  Haulerio   legimus : 

Atque  Antipho  alia  quom  occupatus  esset  sollicitudine 

Tum  hoc  esse  mi  obiectum  malum.  An.  Ah,  quid  istuc  estautem  Phaedria? 

175—176. 

At  tu  mihi  contra  nunc  videre   fortunatus,  Phaedria, 
Quoi  de  integro  est  potestas  etiam  consulendi,  quid  velis  : 
175    Retinere   amare    amittere;    ego   in   eum   incidi    infelix    locum, 
Ut  neque  mihi  sit  amittendi  nec  retinendi  copia. 

Retinere,  amare,  amittere  in  omnibus  est  libris  manu  scriptis  idemque 
legisse  apparet  Donatum,  cum  scribat :  „Quid  velis,  retinere,  amare,  amittere, 
an  coniuncte  legendum  est  quid  velis  retinere,  ut  duo  sint  amare,  amittere, 
quia  et  infra  duo  reddit  ut  neque  mihi  sit  eius  amittendi  neque  retinendi 
copia."  Eugraphi  interpretationem  (utrum  velit  mittere  an  vero  retinere) 
secutus  Umpfenbachius  scripsit  „retinere  an  vero  amittere",  Bentleius  coniecit 
„retinere  amare  an  mittere".  „Retinere  amorem  an  mittere"  Bothius  conicere 
vult,  quam  coniecturam  in  editione  altera  probavit  Dziatzko,  qui  ipse  in  ed. 
prima  „eam  anne  amittere"  scripsit.  Ut  Goldbacher  (Wiener  Studien  VII., 
p.  163)  ostendit  pro  „amare"  facile  scribi  potest  „amore",  quae  coniectura 
sola  proxime  ad  librorum  scripturam  accedere  videtur.  Brugmann  pro 
amare  „an  a  te"  coniecit,  quam  coniecturam  Fleckeisen  in  ed.  sua  secutus 
est  et  Havet  hoc  discrimine  probat,  quod  pro  „an  a  te"  ANAPSTE  scribere 
vult.  AN  autem  mutatum  esse  dicit  in  AM  „par  anticipation  sur  le  mot 
suivant,  puis  AMAPSTE  a  ete,  tant  bien  que  mal,  converti  en  un  mot  latin 
qui  sembiat  permettre  une  construction."  Neque  hac  coniectura  textus  plane 
sanatur. 

Quod  autem  alii  viri  docti  omnibus  his  coniecturis  lectionem  codicibus 
servatam  proponunt,  Havet  hoc  solum  opponit :  „ce  qui  prouve  que  resprit 
a  un  faible  pour  Tabsurde."  Si  quis  lectionem  codicum  ad  sententiam 
plane  accommodatam  improbet,  necesse  est  eum  causas  rationesque  proferre 
quare  coniecturas  praeferat.  Recte  ergo  lectio  „retinere,  amare,  amittere"  ab 
Haulero  aliisque  viris  doctis  probatur,  qui  id  esse  putant  genus  quoddam 
vulgare.  ')  Skutsch  confert  Plaut.  Bacch.  158:  Hic  vereri  perdidit.  Ita  et 
Spengel  (Burs.  vol.  68,  p.  1 90) :  Es  ist  eine  zweifache  Erklarung  mCglich, 
entweder  amare,  gleichbedeutend  mit  amorem  als  Obj.  zu  retinere  u.  amittere 
zu  nehmen  nach  Analogie  von  mitte  amare,  oder  amare  dem  Inf.  retinere 
gleichstehend  zu  fassen,  d.  h.  aut  eam  retinere  atque  amare  aut  eam  amittere, 
so  daB  der  Dichter  im  ersten  Gliede  zwei  Verba  wahlte,  um  durch  BeifUgung 
des  amare  einen  Gleichklang  mit  amittere  zu    erhalten. 

209.  ':' 

Ge.  Hoc  nihil   est,  Phaedria  ilicet.  '" 

Quid  hic  conterimus  operam  frustra  ?  Quin  abeo  ?  Ph.  Et  quidem  ego  ?  An  Obsecro. 

„Je  ne  vois  pas  du  tout  pourquoi  Geta  poserait  k   Phedria  la  question 

Quin  abeo  ?  „Nullo  modo  autem  Geta    Phaedriam   interrogat  sed   se  ipsum. 

Licet  „quin  abeo"  adhortationem  contineat,  tamen  hoc  enuntiatum  vim  inter- 


')  Kauer  (Wiener  Studien,  XXII,  p.  100) :  In  der  Erkl^rung  Haulers  mSchte  ich 
noch  hinzufugen,  daB  amare  erklarend  und  steigernd  zu  retinere  hinzutritt,  daher  die  Pause 
zwischen  den  beiden,  dann  abermals  nach  einer  Pause  die  zweite  Moglichkeit  amittere 
folgt :    Bei  dir  zu  halten  —  der  Liebe  zu  genieBen  —  sie  wegzuschicken. 

rogationis  habet  signoque  interrogativo  exornandum  est.  Potius  Havetii 
sententiam  sequar,  qui  post  „et  quidem  ego"  punctum  ponere  vult,  quoniam 
vis  interrogativa  iam  deminuta  esse  mihi  videtur. 

232. 

De  grammatica  difficultate,  quam  hic  statuit  Havet,  ne  unum  quidem 
verbum  mihi  dicendum  est,  cum  notissimum  sit  priscos  comicos  poetas  sicut 
vulgaris  sermonis  scriptores  persaepe  laxiore  dicendi  consuetudine  plebeia 
usos  accusativum  subiecti  pronominalem  omittere  imprimis,  si  subiectum 
ex  antecedentibus  facile  suppletur  neque  quisquam  sententiam  male  intellegit. 
H.  autem  idcirco  tantum  hanc  difficultatem  investigare  videtur,  quia  sententiae 
favet,  qua  omnes  versuum  series  Terentii  summa  arte  et  diligentia  compositas 
esse  putat,  ut  Madvig,  Conrad,  Fleckeisen.  Qua  sententia  commotus  Havet 
lectionem  traditam  minime  veri  similem  esse  arbitratur,  cum  versuum  forma 
arte  composita  postuletur,  ut  et  parva  series  eiusdem  generis  versuum  totam 
sententiam  amplectatur  neque  eam  sententiam  alterius  generis  versibus  porro 
duci  liceat. 

Talem  severam  in  componendis  versibus  legem  apud  comicos  poetas 
non  statuere  debemus  neque  postuiare,  ut  diligentissime  leges  logicas 
adhibeant. 

Satis  multos  versus  proferre  possumus,  ubi  sententia  versu  trochaico 
septenario  incepta  non  absolvitur  sed  alterius  generis  versibus  porro  ducitur. 
Cf.  Eun.  366—367  : 

Quid  ita  ?  Ch.  Rogitas  ?  summa  forma  semper  conservam  domi 

Videbit,  conloquetur,  aderit  una  in  unis  aedibus; 

Cf.  et  Eun.  208-209,  550-  551,  645  -  646,  Andr.  649    650. 

Propter  postulatum  suum  grammaticam  difficultatem  H.  emendare  studet 
plane  innecessaria  coniectura  „nec  meum  (eum)",  quae  palaeographica  ratione 
facilHme  quidem  explicatur.  Itaque  versum  iambicum  octonarium  effecit : 
Nec  m(eum)  eum   imperium   (ac   mitto    imperium),  non    simultatem   meam. 

Ego  quidem  demonstrasse  me  puto,  nos  non  habere,  cur  a  lectione 
Iradita  recedamus,  primum  quod  lectio  una  eademque  sine  varietate  tradita 
est  —  iam  Cicero  ita  laudat  ad  Att.  II.  19,  1  — ,  tum  cum  omissio 
pronominis  nihil  insoliti  habeat,  "denique  cum  Havetii  cogitatio  de  versuum 
formis  cum  sententiis  congruentibus  abicienda  sit;  quae  cum  ita  sint,  cum 
codicibus  scribi  oportet: 

Nec  meum  imperium — ac  mitto  imperium  —  non  simultatem  meam. 

244. 

Aut  fili  peccatum  aut  uxoris  mortem  aut   morbum  filiae. 

Incommodorum,  quae  patrem  redientem  meditari  oportet,  „ut  ne  quid 
animo  sit  novom"  Demipho  memorat  filii  peccatum,  uxoris  mortem,  morbum 
filiae.  Sed  „pourquoi  la  femme  est-elle  morte  plutSt  q^ue  malade,  la  fille 
malade  plutot  que  morte?"  Miror,  quo  studio  H.  difficultates  quaerat,  ubi 
tion  sunt  quaerendae.  Demipho  modo  cogitat  de  casibus,  qui  patri  familiae 
accidere  possint,  minus  cogitat  de  iacturis  aliisve  detrimentis ;  quare  neque 
de  incendio  loquitur  neque  de  inundatione.  Itaque  tres  casus  nominantur 
neque  poeta  figuram  gradationis  adhibet.  Sententia  tota  perspicua  est  neque 
quidquam   habemus,   cur  vocem   „morbum"   substituamus  voce  „maculam". 

etiamsi  H.  putat  puellis  virginibusque  Atheniensium  aliud  periculum  cavendum 
fuisse  atque  morbum.  Omnes  codices  exhibent  „morbum",  quae  vox  eo 
magis  recipienda  est,  quod  iam  Cic.  •)  aetate  ita  legebatur.  Sin  H.  suae 
coniecturae  profert  testamentum  Molieri  fabulam  „le  capin",  nihil  valet  ad 
nostrum  locum,  cum  ille  poeta  sine  dubio  de  Parisinis  neque  de  Atheniensibus 
rebus  cogitaverit. 

246. 

Ouam  ob  rem  omnis,  quom  secundae  res  sunt  maxume,  tum  maxume 
Meditari  secum  oportet,  quo  pacto  advorsam  aerumnam  ferant,    (:) 
Pericla  damna  exsilia:  peregre  rediens  semper  cogitet 
Aut  fili  peccatum  aut  uxoris  mortem  aut  morbum  filiae,  '  ' 

Communia  esse  haec,  fieri  posse,  ut  ne  quid  animo  sit  novom ; 
246  Quidquid  praeter  spem  eveniet,  omne  id  deputare  esse  in  lucro. 

250 horum  nil  quicquam  accidet  animo  novom 

Quidquid  praeter  spem  eveniet,  omne  id  deputabo  esse  in  lucro. 
Quod  primum  ad  interpunctionem  horum  versuum  pertinet,  omnes 
fere  editores  aliter  interpunxerunt.  H.  quibusdam  omissis  Umpfenbachii 
scripturam  sequitur.  Alia  ratione  utitur  Dziatzko,  alia  Fleckeisen,  alia  Hauler, 
a  cuius  interpunctione  maxime  H.  abhorret.  In  v.  242  post  verbum  „ferant" 
H.  cum  Umpf.  punctum  ponit,  Hauler  commate  interpungit,  ita  et  Fleckeisen. 
Ego  quidem  secundum  Haulerum  comma  vel  colon  ponere  velim,  cum  mihi 
accomodatius  videtur  obiecta  „pericla,  damna,  exsilia,"  quae  „aerumnam" 
accuratius  explicant,  ad  „omnis"  referre ;  post  „ferant"  autem  punctum 
ponere  necessarium  non  puto,  cum  participium  „rediens"  pro  substantivo 
usurpatum  nos  offendere  non  debeat,  ut  Hauler  ostendit  in  ed.  sua  ad 
Phorm.  versum  24.  Simili  modo  Terentius  participia  saepe  adhibuit.  Cf. 
Phorm.  756 :  quo  modo  hanc  amans  habere  posset ;  Andr.  76 :  Sed  postquam 
amans  accessit  pretium  poliicens ;  Andr.  218 :  Nam  inceptio  est  amentium, 
haud  amantium ;  Andr.  555 :  Amantium  irae  amoris  integratiost. 

Deinde  cum  enuntiatum  finale  „ut  ne  quid  animo  sit  novom"  a  verbo 
„cogitet"  in  versu  243  pendeat,  post  vocem  „filiae"  nihil  nisi  comma  ponemus. 
Versu  246  multis  de  causis  H  offenditur.  Recte  quidem  H.  vidit 
infinitivum  necesse  esse  a  verbo  finito  „oportet"  pendere.  Qua  re  probata 
cum  is  infinitivus  cum  inf.  „meditari"  pariter  coniungatur,  H.  hoc  fieri  non 
posse  ratus,  prius  id  cogitavit,  ut  in  hoc  versu  „eveniat"  cum  verbo  „eveniet" 
et  „deputare"  verbo  „debutabo"  mutaret.  Postea  autem  totum  versum  eicere 
maluit  hoc  argumento  prolato:  Le  vers  246  ne  sert  k  rien  dans  la  bouche 
du  vieillard ;  il  jure  meme  avec  le  reste  de  ses  paroles,  car  il  ne  correspond 
pas  au  meme  etat  d'ame.  Le  vieillard  n'est  capable  en  ce  moment  ni  de 
plaisanterie  ni  meme  d'en]ouement.  Quam  argumentationem  H.  sequi  non 
possum.  Nam  mihi  ille  versus  non,  ut  H.  arbitratur,  a  ceteris  plane  abhorrere 
videtur;  haec  enim  verba  senis  iam  in  universum  spectant  et  versus  246  ad 
praecedentem  sententiam  explendam  etiam  necessarius  mihi  videtur.  Senex 
dicit  omnia  mala  communia  esse  et  fieri  posse  ;  homini  omnia  mala  expectanda 
esse,  „ne  quid  animo  sit  novom",  sin  contra  opinionem  quid  acciderit  bonum 
hoc    ei    in    lucro   esse.  Ubi    hic    H.  facetias   quaesiverit,    nescio.    Sententia 


')    Cic.  Tusc.  III,  30. 


huius  versus  plane  in  totius  sermonis  deliberationem  quadrare  iamque  complere 
mihi  videtur  neque  referendus  est  ad  gravitatem  et  severitatem  orationis. 
Qua  explicatione  probata  versum  eici  non  oportet.  Sed  ea  de  causa  H. 
talem  emendandi  rationem  instituisse  videtur,  quod  iam  supra  demonstravimus, 
ut  poeta  perfectissima  sententiarum  connexus  arte  utatur,  eum  postulare. 

Commemorationem  inopinatae  rei  in  v.  239  (praeter  spem)  iterari  atque 
ad  finem  perduci  vocabulo  „novom"  in  v.  245 :  le  cycle  de  sa  r^flexion  est 
donc  termine,  de  sorte  que  le  v.  246  serait  choquant,  meme  s'il  n'etait  pas 
disparate  avec  le  reste,  par  le  seul  fait  qu'il  forme  „raIlonge"  ! 

Videmus  quantam  vim  et  violentiam  viri  docti,  qui  huic  studio  inter- 
pretandi  favent,  in  difficultatibus  criticis  et  exegeticis  arbitrio  suo  adhibeant. 
Omissione  v.  246  autem,  opinor,  parodia,  ut  ita  dicam,  qua  servus  verba 
senis  irridet  atque  illudit,  maxime  imminui  videtur.  Nam  illud  ipsum,  ut 
servus  initio  singula  quaedam  senis  verba  in  suo  sermone  repetat,  denique  autem 
eodem  versu  utatur,  quo  senex  dicendi  finem  fecit,  totum  maximum  mihi 
effectum  et  vim  praestare  videtur. 

Quod  ad  locum  Ciceronis  (Tusc.  III.  30)  pertinet,  qui  illos  versus 
laudat : 

Communia  esse  haec  ne  quid  horum  umquam  accidat  animo  novum ; 
Quicquid     praeter    spem     eveniat,     omne    id    deputare    esse    in    lucro, 
iam  H.  recte  intellexit  versus  245  et  250  in    unum  contractos  esse,  id  quod 
etiam  Schmidt  in  Herm.  vol.  VIII,  p.  284  seqq.  attigit : 
245  communia   esse    haec,  fieri  posse,  ut  ne  quid   animo  sit  novom 
250 Opus ruri faciundum :  horum  nil  quicquam  accidet  animo  novom. 

Ut  rationem,  qua  versus  246  ortus  sit,  explicet,  H.  simili  confusione 
scribam  commotum  esse,  ut  versum  245  versu  251  continuaret,  probabilem 
facit.  Quae  quominus  fiant,  nihil  impedit.  Sed  minime  veri  similis  est  talis 
error,  quod  scriba  una  versum  mutavisset.  Ceterum  mihi  illud  quoque  non 
praetereundum  est,  vix  cuiquam  credibile  esse  hunc  errorem  ex  Ciceronis 
Tusculanis  solis  in  omnes  Terentii  fabularum  codices   irrepsisse. 

249. 

Propter  omissam  solitam  caesuram  Barth  ')  cum  codice  y  legit: 
Molendum  usque  in  pistrino  erit  plorandum  habendae  compedes. 
Dziatzko  scribit: 

Molendumst,  vapulandum  in  pistrino,  usque  habendae  compedes. 
In  codice  Bemb.  haec  lectio  exhibetur: 

Molendum  esse  in  pistrino  vapulandnm  habendae  compedes. 

Sed  Kauer  supra  esse  animadvertit  „usque",  quam  vocem  etiam  Mon. 
praebet.  Quod  verbum  Umpf.  cum  Haulero  recepit,  qui  viri  docti  ita  legunt : 
Molendum  usque  in  pistrino,  vapulandum,  habendae  compedes. 

Recte  adnotat  Havet:  La  Ie?on  k  retenir  est  certainement  „usque",  qui 
ne  peut  etre  attribue  ni  a  un  lapsus  de  copiste,  ni,  semble-t-il,  a  une  inter- 
polation  de  reviseur.  On  peut  donc,  a  mon  sens,  considerer  comme  certain 
qu'une  legon  courante  dans  Tantiquit^  ^tait  „MoIendum  usque  in  pistrino 
vapulandum"  ...  II  n'y  avait  la  que  des  nominatifs,  en  apposition  a 
„incommoda".    Crederes  fore,  ut  H.  in  hac   lectione  acquiesceret,  praesertim 

')  P.  Barth,  De  infinit.  ap.  scaen.  poet.  lat.  usu  (diss.  inaug.  Lips.  1881),  p.  31. 

•cum  Hauler  tam  graves  causas  summi  momenti  protulerit.  ')  Minime !  Nam 
lectionem  falsam  esse  dicit  et  versus  sententiam  deficere.  „A  quoi  peut  servir 
„in  pistrino"  apres  „molendum"  ?  Cest  au  moulin  qu'on  moud,  les 
spectateurs  le  savent  bien  sans  que  Terence  le  leur  dise.  Et  „usque"  n'est 
pas  clair.  „Molendum  usque"  veutil  dire  qu'on  moud  sans  interruption ? 
c'est  physiquement  impossible,  ou,  si  le  sens  est  elastique,  c'est  sans  intergt. 
Faut-il  entendre  „usque  in  pistrino"  ?  Ce  serait  appuyer  sur  une  rare 
platitude.  .  .  . 

H.  in  eundem,  quem  saepius  adnotavimus,  incidit  errorem,  ut  apud 
poetam  comicum  artissimum  sententiarum  connexum  quaerat. 

„Molendumst  in  pistrino"  certe  servo  gravissima  poena  est,  quam  ob 
rem  fusius  et  ultra  modum  explicatur.  Secundum  legem  logicam  scilicet 
„usque"  in  verba  „habendas  compedes"  melius  quadraret.  Havet  versum 
hac  forma  constituta  legit : 

Molendum,  vapulandum  ;  habendae  usque  in  pistrino  compedes 

Tali  autem  modo  in  versum  optime  traditum  critica  ratione  non  puto 
esse  animadvertendum,  praesertim  cum  rationes,  quas  H.  vitii  explicandi 
causa  praebet,  minime  natura  datae,  neque  uUo  modo  veri  similes  sunt: 
Initio  versum  esse  omissum,  tum  falso  loco  insertum  aut  „usque  in 
pistrino"  omissum,  postea  falso  ad  „molendum"  relatum  esse,  non  ad 
„habendas  compedes,"  quod  rectum  sit.  Tali  ratione,  qualem  Havet 
saepissime  proferre  amat,  scilicet  omnia  explicare  possumus. 

266. 

Hic  in  noxiast,  ille  ad  defendendam  causam   adest. 

Ita  exhibet  cod  A.  Quae  lectio  tradita  cum  metricis  de  causis  teneri 
non  possit,  Dziatzko  coniecturam  Palmeri  ^)  „dicendam"  pro  „defendendam" 
accepit.  Quo  loco  Hauler  ')  optimam  emendandi  viam  ingressus  esse 
videtur.  Cum  DFEP  (cf.  et  Pseudo-Ascon.  in  Cic  Verrin.  p.  212  „Hic  in 
noxa  est,  hic  ad  defendendam  causam  adest")  „noxa"  praebeant,  „in  noxa" 
scribere  praestat.  Pro  „noxia"  facile  „noxa"  poni  potuit  propter  vim  et 
scripturam  simillimam.  Noxia  et  noxa  vocabula  sententia  maxime  inter  se 
coniuncta  esse  apte  ostendit  O.  Heyus  (Stud.  semas.  sect.  V)  „noxia-noxa" 
in  Nov.  ann.  vol.  XVIII.  suppl.  1892,  p.  187.  Legimus  ergo : 
Hic  in  noxast,  ille  ad  defendundam  causam  adest. 

Qua  ratione  versus  difficultate  metrica  liberatur  et  lectionem  traditam 
proxime  sequitur.  Coordinatione  duarum  enuntiationum  non  offendimur,  cf. 
Kuhner  II.,   p.  756.    Tamen  Havet    confirmat   „hic   in   nox(i)ast   n'offre  pas 


')  Ex.  Ter.  consuetudine,  qua  verbum  auxiliare  cum  primo  membro  coniunctum 
etiam  apud  posteriora  repetitur,  non  dici  licet  „moIendumst"  solum.  (Conf.  Ad.  425 :  hoc 
salsumst,  hoc  adustumst,  hoc  lautumst  parum  ;  Ad.  474 :  ignotumst,  tacitumst,  creditumst, 
iurgu  ex  eo ;  Hec.  202 :  Viris  esse  advorsas  aeque  studiumst,  similis  pertinaciast.)  Alia 
ex  parte  in  brevi  atque  vigenti  describendi  ratione  copula  „esse"  omissa  plane  apte  est 
(cf.  V.  80:  Noster  maii  nil  quicquam  primo),  particulam  autem  „usque",  quae  nequaquam 
ita  frequentatur,  insertam  esse  minime  veri  simile  est.  (cf.  Hauler  p.  201). 

-)  Gruteri  fax  critica  IV.  p.  851  : 
Hic  in  noxia  est,  ille  ad  dicendam  causam  adest :  . 

Sic  enim  scribendum :  quippe  de  iudicio  loquitur  et  causae  dictione. 

')  Hauler,  p.  200  ad  h.  v. :  lch  behalte  lieber  die  Ueberlieferung  bei  und  ziehe 
ferner,  da  ille  als  brevis  brevians,  wie  es  scheint,  mit  Recht  bezweifelt  wird,  die  Aufnahme 
von  noxa  der  Konjektur  Palmerius  vor. 

un  sens  clair,  faute  d'une  conjonction  telle  que  „si",  „ubi"  ou  „cum 
Haveti  opinionem,  qua  vocabulum  „causam"  glossa  putatur  (cf.  v.  225  ad 
defendundam  noxiam)  iam  Dziatzko  in  medium  protulit.  H.  hanc  lectionem 
praefert :  Hic  in  noxia  sit,  ille  ad  defendundara  adsit.  Sed,  quod  iam  supra 
demonstravimus,  tradita  versus  forma  satis  probabilis  et  recta  est,  quam  ob 
rem  talibus  mutationibus  opus  non  est,  quamquam  non  negandum  hoc  moda 
versum  fieri  purum  sententiamque  magis  perspicuam ;  non  autem  est  versus- 
Terenti  sed  Havetii. 

293—295. 

Mitto  omnia 
Do  istuc  „imprudens  timuit  adulescens",  sino 
„Tu  servo's." 
In    versu    293    Bemb.    exhibet  „addo."    Quod    hoc    vocabulo    versus. 
numerosior  fit,   omnes   editores  pro  „addo"  scripserunt  „do",   cum   „addo" 
,ex  „do"  per  dittographiam   scriptum  facile  explicari  possit.    H.  addo  dividit 
et  „ac-do"  legere  vult,  cuius  partem  priorem  „ac"  in  fine  versus  antecedentis. 
ponit.    Qua  ratione  assyndeton  illud  optimum  mitto-do-sino  plane  deletur  et 
-  prava  gravisque  coniunctio  fit.  Cum  nostra  lectio  facillima  mutatione  efficiatur 
;  et  ultro  optimam  praebeat  sententiam  non  opus  est  nova  coniectura : 

Mitto  omnia  ac 
Do  istuc,  „imprudens,  timuit."  „Adulescens"   sino, 
Tu  „servus". 
Videmus    divisionem   et   dispositionem   verborum   ab  Havetio  prolatam 
multo  duriorem   minusque   veri   similem    esse   quam    lectionem  ab  Haulera 
probatam. 

310 


fe 


Antipho  ubi  nunc  est?  —  Foris.  — 
Abi,  Phaedria,  eum  require  atque  huc  adduce.  —  Eo : 
Recta  via  quidem  illuc.  —  Nempe  ad  Pamphilam. 
In  versu  310  omnes  codices  „illuc"  praebent.  Quam  vocem  et  Havet 
^-  „indiff6rent  au  sens  et  au  metre"  esse  concedit.  Tamen  pro  „illuc"  ponere 
S;,-  vult  „ibo"  per  Donati  scriptionem  „illo".  Quod  sibi  faciendum  esse  putat 
H.,  cum  servata  lectione  tradita  sententiae  connexu  difficultas  efficiatun 
Phaedria,  inquit  Havet,  cavere  debet,  ne  se  scire  demonstret,  ubi  Antipho 
moretur,  id  quod  ex  pronomine  „illuc"  intellegitur.  Mihi  autem  non 
manifestum  est,  cur  Phaedria  hoc  se  scire  non  demonstret ;  ceterum  plane 
fieri  potest,  ut  Phaedria  hoc  dixerit  patris  placandi  causa.  Lectio  codicis 
quidem  omni  ex  parte  clara  et  credibilis  mihi  videtur.  Sin  cum  H.  pra 
,,illuc"  legimus  „ibo",  nihil  proficimus  ,cum'locutionem  illam  ..recta  viaquidem 
ibo",  quisquis  audivit,  certo  genuina  notione  acceperit,  dico  notione  certae 
directionis,  vix,  puto,  quisquam  cum.  H.  interpretatus  sit :  je  vais  courir 
apres  lui  sans  me  detourner.  Havetii  coniectura,  cum  „illuc"  omnibus  libris 
traditum  et  praeterea  lectio  difficilior  sit,  ut  arbitrio  eius  solo  et  studio,  quo  omnes 
locos  ex  sua  sententia  et  ratione  interpretatur,  perfecta  tota  abicienda  est. 

333. 

Aliis  aliunde  est  periclum,  unde  aliquid  abradi  potest : 
Mihi  sciunt  nihil  esse. 

In  hoc  versu  H.  contra  lectionem  omnibus  codicibus  servatam  „alicunde" 
ponere  vult  pro  „aliunde,"  propterea  quod  „aliis"  cum  „aliunde"  tota  careat 
sententia.  Sed  „aliis  aliunde  est  periclum"  declarat :  aliis  ex  alio  loco  vel  ex 
alia  parte  periclum  est,  unde  aliquid  abradi  potest,  mihi  autem  ex  nulla  parte 
periclum  esse  potest,  quod  sciunt  mihi  nihil  esse.  Accedit  quod  aliunde 
cum  voce  „aliis"  coniunctum  saepius  legimus :  Naevius  apud  Festum  p. 
135:  Simul  alius  aliunde  rumitant  interse;  Liv.  44,  12  alii  aliunde  coibant. 
Seneca,  de  brev.  vit.  16  aliunde  alio  transfugiunt ;  Plin.  3.  3.  13  aliunde 
aliis  exordium  est. 

Ceterum  sententia  non  valde  mutatur  sive  aliunde  sive  alicunde  legimus. 
Sin  H.  dicit  „alicunde"  cum  „aliquid"  spectare  un  jeu  de  style,  idem 
contendere  possumus,  si  „aliunde  —  unde"  legimus.  Quam  ob  rem 
lectionem  „aliunde"  tenebimus. 

342. 

Dum  tibi  fit  quod  placeat,  ille  ringitur :  tu  rideas, 
Prior  bibas,  prior  decumbas;  cena  dubia  apponitur  .  .  . 
Quid  istuc  verbi  est  ? 

„Ce  texte  suppose  qu'on  boit  avant  de  se  mettre  k  table.  La  difficult^ 
disparaitrait  si  on  lisait,  par  exemple,  „(quin)  prior  decumbas,  car  il  y  aurait 
gradation,  et  par  consequent  le  lecteur  serait  affranchi  de  toute  pr^occupation 
chronologique." 

H.  in  eundem  incidit  errorem,  quem  iam  saepius  animadvertimus,  ut 
severas  leges  logicas  in  dictione  poetica  adhiberi  velit.  Identidem 
commemoravimus,  quanta  in  vitia  ii  incurrunt,  qui  comoediam  vel  spectaculum 
ludicrum  arte  logica  metiri  volunt.  Quamquam  in  hoc  versu  „prior  bibas, 
prior  decumbas"  legimus,  tamen  nullo  modo  postulatur,  ut  bibatur,  priusquam 
decumbatur,  immo  Phormionem  „bibas"  priore  loco  dicere  puto,  quod  ei 
„bibere"  gravioris  momenti  esse  videtur.  Havetii  coniecturam  „prior  bibas 
(quin)  prior  decumbas",  vel  „prior  bibas  (edis)  prior  decumbas"  etiamsi 
versus  sententia  gradatione  magis  perspicua  efficitur,  ut  supervacaneam 
neque  necessariam  non  accipiemus. 

373. 

Dignum  autem  hoc  illost.  —  Ain  tandem,  carcer?  —  Geta 
Bentleius  particula  „tandem"  offenditur,  quam  cum  vocabulo  „tamen" 
mutavit.  Sed  Hauler  aptissime  ostendisse  videtur  lectionem  traditam  omni 
ex  parte  tenendam  esse.  cf.  p.  119  ed.  eius  ad  hunc  versum.  „Tandem" 
ea  sententia  praeditum  saepius  usurpatur,  ut  vehementiores  animi  affectus 
significet,  cf.  Andr.  492,  875,  894;  „ain  tandem"  nostro  loco  exceptO  etiam 
Andr.  875  invenitur.  Havetii  interpretatio  „ain  tandem  est  une  locution 
qui  se  retrouve  Andr.  875,  et  qui,  sans  doute,  a  6te  tir^e  pr6cis6ment 
d'Andr.  875  par  un  reviseur  antique",  nullo  modo  sufficit  coniecturae 
confirmandae  Havetii,  qui  pro  particula  „tandem"  ponit  „tu".  Nam  in  versu 
875  Andriae  non  id  agitur  „d'affirmer  une  proposition  prdcise,  sed  „tandem'' 
usurpatur,  ut  gravior  animi  motus  explicetur. 

395. 

.  .  .  primus  esses  memoriter 
Progeniem  vestram  usque  ab  avo  atque  atavo   proferens. 

Argumentis  minime  sufficientibus  H.  versum  ita  mutare  vult: 

Prosapiam  usque  ab  abavo  atque  atavo  proferens. 

Sed  iam  argumenta  ab  hoc  viro  docto  prolata  accuratius  perquiram. 
1.  Havet  putat  „avo"  corruptum  esse  ex  „abavo"  propterea  „quand  on  veut 
exposer  une  parent^  entre  cousins,  remonter  a  r„avus"  est  un  minimum". 
At  contra  dicendum  est  substantivum  „avus"  hoc  loco  plane  accomodatum 
esse,  nam  Phormio  dicit :  Si  talentum  rem  reUquisset  decem,  omnem  progeniem 
usque  (sdeinceps)  proferres  ab  avo  et  ab  atavo,  vel  ab  avo  proferres  usque 
ad  atavum.  Avum  enim  Demipho  potius  cognoverit  quam  abavum  itaque 
avum  primo  loco  nominavit. 

2.  H.  iudicat  „vestram"  esse  vocem  ambiguam,  cum  et  „tuos  et  tuorum 
consanguineos"  significet  et  „tuos  et  Stilponis  consanguineos"  ;  „vestra"  autem 
omnino  non  nos  dubitantes  facit,  sed  notionem  habet  „communis  vestra  stirps". 

3.  Havet  dicit  „progeniem"  falso  sumptam  esse,  cum  hoc  uno  loco  „progenies" 
notione  concreta  „les  ascendants"  usurpetur.  Nos  quidem  non  commovemur, 
ut  hoc  verbum  ibi  concreta  notione  adhibitum  esse  putemus.  Nonne  simplicius 
est  ei  ut  abstracto  sententiam  familiae  vel  gentis  supponere.  Cf.  Cic.  Tusc. 
I.  12:  Antiquitas  quo  propius  aberat  ab  ortu  et  clivina  progenie,  hoc  melius. 
Cic.  de  re  publ.  11.  12:  Nostri  illi  etiam  tum  agrestes  viderunt,  virtutem  et 
sapientiam  regalem,  non  progeniem  quaeri  oportere;  de  re  publ.  II.  24:  Ut 
a  prima  congressione  maris  et  feminae,  deinde  a  progenie  et  cognatione 
ordiar.    Verg.   Aen.   I.    19:   Progeniem   sed   enim  Troiano  a  sanguine  duci. 

Si  apud  Terentium  neque  progenies  neque  prosapia  iterum  legitur, 
quo  iure  vocem  „progenies"  litiris  traditam  verbo  „prosapia"  nobis  postponere 
licet?    An  quod  „prosapia"  in  Plauti  comoediis  semel   invenitur? 

Havet  locutionem  „ab  avo  atque  atavo"  •mutare  vult  in  „ab  abavo 
atque  atavo" ;  hac  re  metricae  exoriuntur  difficultates,  cum  duas  syllabas  in 
hoc  versu  habeamus  supervacaneas.  Cui  rei  sanandae  H.  pro  leviore  sua 
emendandi  ratione  facile  invenit  consilium :  pronomen  „vestram"  est  verbum 
suppletum  ab  interpolatore  ob  eamque  rem  eiciendum.  Suppletum  autem  hoc 
verbum  Havetio  esse  videtur,  quod  omnes  libri  „vestram"  praebent,  non 
„vostram" !  Quae  causa  nobis  non  sufficiet,  cum  antiqui  in  recta  scribendi 
ratione  non  tam  severas  leges  secuti  sint  atque  nos.  Jam  Terenti  aetate  pro 
syllaba  „vo",  quam  litterae  r,  s,  t  sequuntur,  syllaba  „ve"  scripta  videtur. 
(Confer  Hauler  ^  p.  57  seqq.) 

Quibus  causis  commoti  lectionem  traditam  servabimus. 

397. 

393  At  si  talentum  rem  reliquisset  decem.  .  .  . 
396  Ita  ut  dicis!    Ego  tum,  quom  advenissem,   qui  mihi 
Cognata  ea  esset,  dicerem :  itidem  tu  face 
Cedo,  qui  est  cognata? 
Hoc  in  versu   H.  verba   „cognata  ea"   in   unum   verbum  „cognatio" 
contraxit,  cum  Demiphonti  propinquitas  cum  consanguineo  mortuo  probanda 
sit.     Mihi   quidem    sententia   loci   alio   spectare  videtur.    Imprimis  enim  id 
agitur,  ut  propinquitas  puellae  declaretur,  quam  solam  Demipho  cogitat.  Quam 
ob   rem  genere  feminino  utitur  „cognata",  non  cognatus,  quod  per  se  legem 
logicam  magis  exprimeret.  Sed  iam  iterum  atque  saepius  falsam  Havetii  sententiam 
adnotavi,  qua  nimis  vehementer  et  iniuria  Terentio  tribuerit  rationem  logicam. 

418. 

416  .    .    .    .  proxumo    iussast  dari,  .... 

418  Ita,  proxumo  quidem ;  at  nos  unde  ?  aut  quam  ob  rem  ?  —  Ohe, 
Actum  aiunt  ne  agas. 

In  hoc  versu  sententia  tota  absoluta  est :  At  nos  unde  proximi  sumus  ? 
aut  quam  ob  rem  proxumi  sumus?  Quem  versum  Havet  quoque  ita 
interpretatur.  Quamquam  doctissimus  ille  vir  fieri  posse  non  negat,  ut  verbo 
„ohe"  in  versu  sequente  Demiphontis  interrogatio  „quam  ob  rem"  intercipiatur 
ideoque  haec  interrogatio  non  perfecta  et  ad  finem  perducta  sit,  quibus  de 
causis  interpellationem  punctis  indicandum  esse  oporteat.  Quae  res,  quam- 
quam  fieri  potest,  ut  accipiatur,  tamen  certe  diiudicanda  non  est. 

426. 

425  ....  ipsum  prohibebo  domo. 

Iratus  est.  —  Tu  te  idem  melius  feceris.  — 
Itane  es  paratus  facere  me  advorsum  omnia. 
Hoc  loco  H.  cum  Dziatzkone  et  Haulero  pronomen  „idem"  recte 
interpretatur  neutrum,  sed  abhorret  ab  Hauleri  interpretatione,  qui  dupplici 
ratione  „te"  explicat  (abl.  et  acc),  cum  dicit  post  verba  „tu  te  idem"  verbum 
finitum  „prohibeto"  esse  supplendum  et  „melius  feceris"  enuntiatum  in  se 
absolutum  et  perfectum. 

Si  porro  codices  A  et  D^  sequamur,  qui  vocabula  „iratus  est"  eidem 
Phormioni  dant-quae  verba  Phormio  seorsum  Getae  dicit-hanc  habeat  versus 
formam  : 

Ph.  Iratus  est.  —  Tu  te  idem  —  melius  feceris. 
Quod  „prohibeto"  omissum  est,  plane  concitatae  orationi  accommodatum 
est.  Cf.  similes  formas  omissas  Phorm.  152:  Puer,  heus.  —  Nemon  hoc 
prodit  ?  —  Cape,  da  hoc  Dorcio.  In  quo  versu  „prodi"  non  facile  ex  sequ. 
„prodit"  suppletur,  quam  „arcessito"  in  versu  440:  Si  quid  opus  fuerit, 
heus,  domo  me.  Cf.  Phorm.  80 :  Noster  mali  nil  quicquam  primo ;  113: 
Illa  enim  se  negat.  Hoc  quidem  loco  H.  rectam  invenisse  videtur  emendationem. 

430. 

Ferundum  fers?  Tuis  dignum  factis  feceris. 

Cod.  Bemb.  exhibet  „feres",  ceteri  „feras".  Sed  cum  neutrum  metricis 
de  causis  versui  aptum  sit,  iam  Faernus  ')  coniecturam  „fers"  proposuit, 
quam  adhuc  omnes  editores  receperunt. 

Havet  putat  „feres"  cod.  Bemb.  usque  esse  tenendum,  qua  re  probata 
aliud  verbum  eici  necesse  esse.  Quod  verbum  H.  facile  repertum  considerans 
in  codicibus  D  G  scriptum  esse  „factis  dignum",  aliis  autem  libris  „dignum 
factis"  putat  esse  dignum,  quod  a  numero  versus  abhorreat.  Cui  accommo- 
datum  esse  monnsyllabum  adiectivum  „par".  Qua  ratione  talem  legitversum 
Havet : 


')  Faemus :  (apud  Bentleium  p.  474.)  Liber  Bembinus  iiabet  feres :  Ubaldinus 
Bandinellus  legebat  fer ;  nos  fers,  ut  sit,  quin  fers,  quod  est  ferundum  ?  nam  et  Donatus, 
haec  per  praesens  tempus  exponit,  sic  dicens  „cur  non  inquit  accommodas  necessitati 
voluntatem" :  haec  ille.  Ita  procedit  versus,  aliter  impeditus :  quae  vero  sequuntur,  et  ille 
ipse  antiquissimus  liber,  et  Vaticanus  et  Basilicanus,  et  aliqui  alii  ita  collocant :  tuis 
dignum  factis   feceris.  '  • 

Ferundum  fer6s :  tuis  par  factis  feceris. 
In    quo   versu    „feres"    brevibus   syllabis   metiendum  est.    Quod  apud 
Terentium  medio  in  versu  nusquam  nobis  incurrit,  id,  quod  H.  ipse  concedit. 
„Par"  autem  coniectura  est  ex  Havetii  solius  sententia    educta,  quae  omnino 
critica  confirmata  ratione  eget,  quam  iure  abicere  debemus. 

484-487. 

Phaedria  tibi  adest.  —  Ubinam  ?  —  Eccum  ab  sua  palaestra  exit  foras. 

485—486  Dorio,  audi,  obsecro.  —  Non  audio.  —  Parumper. —  Quin  omitte  me. 

Audi,  quod  dicam.  —  At  enim  taedet  iam  audire  eadem  miliens. 

Verbum  „parumper"  H.  putat  esse   initium  enuntiati,  quod    a   Dorione, 

homine  impatientissimo,  interpellatur.    Quod  et  mea  ex  opinione  fieri  potest. 

Minus  veri  simile  autem  mihi  videtur  in  locutione  „quod  dicam". 

Nam  mihi  non  est  perspicuum,  cur  non  liceat  dici  „audi,  quod  dicam ;" 
et  ceteram  formam  versus  ab  Haulero  et  iam  ante  ab  Umpf.  receptam  teneo. 
„Exit  foras"  hoc  loco  non  necesse  est  notionem  habere  Phaedriam  e  domo 
egredientem  aspici,  sed  cum  locutione  „ab  palaestra"  coniunctum  significat 
„venit  ab  palaestra,"  ')  id  est ;  directio  ab  aliquo  loco  significatur.  Quam 
ob  rem  nobis  non  licet  verba  „exit  foras"  eicere  eorumque  loco  verba  „Dorio 
audi"  recipere. 

492. 

Ei,  metuo  lenonem,  ne  quid  suo  suat  capiti  ...  —  Idem  ego  vereor. 

Non(dum)  mihi  credis  ?  —  Hariolare.  —  Sin  fidem  do  ?  —  Fabulae 
Jn  hoc  versu  cum  codex  A  exhibeat  „nondum",  ceteri  libri  praebent 
„non",  quod  verbum  tenebimus,  cum  particulam  „dum"  facile  ut  glossam 
in  codicem  A  irrepere  potuisse  putemus.  (cf.  Hauler  p.  205  ad.  v.  491). 
Sententia  verborum  „non  mihi  credis"  tam  perlucida  mihi  videtur,  ut  animum 
non  perducere  possim,  ut  „non"  eiciam  et  „dum"  recipiam.  Eodem  modo 
non  intellegendum  est,  cur  particula  „sin"  hoc  loco  rara  notione  „si  non" 
usurpata  sit.  Sed  et  hoc  loco  animadvertimus,  qua  violentia  atque  vi  Ha- 
vetius  in  versibus  critice  tractandis  egerit,  ut  leges  suas  ab  ipso  constitutas 
rhythmicas  in  poeta  persequatur,  quae  ab  ipsius  poetae  sententia  alienae  sunt. 

4^6. 
Tu  mihi  cognatus,  tu  parens,  tu  amicus,  tu  .  .  .  —  Garri  modo. 
Versus  496  nobis  iterum  praebet  exemplum  Havetianae  nimis  subtilis 
in  numerorum  compositione  postulanda  rationis.  NuIIa  nobis  causa  est, 
cur  a  lectione  libris  tradita  recedamus  neque  cum  Bentleio  -)  „mihi" 
eiciemus  neque  coniecturam  Havetii  accipiemus,  qui,  ut  figuram  gradationis 
efficiat,  verborum  ordinem  ita  mutavit : 

Tu  mihi  cognatus,  tu  amicus,  tu  parens  ...  —  Garri  modo. 

')  Palaestra  hoc  In  versu  domus  intellegitur,  in  qua  continuo  amor  exerceretur 
Ita  Eun.  313: 

Haud   similis  virgost  virginum  nostrarum,  quas  matres  student 
Demissis  umeris  esse,  vincto  pectore,  ut  gracilae  sient. 
Plautus  Bacchid,  65—66 : 

....  adulescens  homo 
Penetrem  me  huius  modi  in  palaestram,  ubi  damnis  desudascitur  ? 

')  Bentl.  in  ed.  sua  p.  480 :  .  .  .  iam  enim  ex  trochaicis  nulia  rerum  mutatione 
iambicus  hic  fit :  Tu  mihi  cognatus.  Tolle  „mihi"  et  rescribe : 

Tu  cognatus,  tu  parens,  tu  amicus,  tu.  Garri  modo. 

Omnino  autem  non  veri  simile  est  Phaedriam,  qui  maxime  anxius  est, 
ne  amatam  amittat,  re  vera  oratione  arte  composita  loqui,  immo  soliicitus 
est  et  multis  cum  precibus  Dorionem  exorat,  ut  consilio  absistat. 

In  totam  orationem  optime  etiam  quadrat  ultimum  verbum  „tu" ;  nam 
Phaedria  multis  verbis  blandientibus  Phormionem  nulio  ordine  adulatur  atque 
nomina,  quae  ei  praesto  sunt,  deinceps  profert.  Dorio  autem  maxime  festinat 
et  Phaedriam  interpellat ;  quam  ob  rem  Havetii  coniectura  nuUo  modo 
probanda  est,  nisi  forte  omnem  cognitionem  atque  peritiam  naturae  hominum 
mimique  Terentio  affuisse  putamus. 

499. 

Adeon  ingenio  esse  duro  te  atque  inexorabili, 
Ut  neque  misericordia  neque  precibus  molliri  queas! 
499  Adeon  te  esse  incogitantem  atque  inpudentem,  Phaedria, 
Ut  phaleratis  ducas  dictis  me  et  meam  ductes  gratiis! 

Ex  eo,  quod  v.  497  et  v.  498  respondent  versibus  499  et  500  et  quod 
propter  vocativum  „Phaedria"  in  v.  499  posito  fortasse  in  versu  497  similis 
vocativus  „Dorio"  expectandus  est,  H.  vocabulum  Phaedriam  in  versu  499 
in  dubitationem  vocat  et  eius  loco  conicit  „id  postulas."  Quae  quamquam 
negare  non  possumus  satis  claram  sententiam  atque  responsionem  efficere, 
tamen  omnino  non  habemus,  cur  a  communi  omnium  librorum  lectione 
recedamus,  quae  per  se  nullam  corruptionem  ostendit,  praesertim  cum  H. 
coniecturam  suam  non  nisi  his  verbis  probat :  Je  restitue,  —  a  titre  d'exemple, 
pas  davantage:  .  .  .  id  postulas. 

501. 
Ei  veris  vincor. 
In    hoc   versu   cum    Skutschio  et   Haulero   lectionem   traditam  „veris" 
recipiemus,   quod   non   habemus,   cur  Havetii  coniecturam  „verus ;  vincor", 
praeferamus.  „Verbis"  autem  quasi  glossa  vocabuli  „veris"  intellegendum  est. 

Haulerus  in  adn.  ad.  v.  501  optime  demonstrat,  vocabulum  „veris" 
cum  „dictis"  vel  „verbis"  ellipsi  imprimis  in  sermone  cotidiano  satis  usitata 
omittitur,  coniunctum  esse  cum  praecedente  „phaleratis  dictis",  sicut  simili 
ratione  Terentius  usurpat  „multis"  (Andr.  114),  saepe  „paucis"  (Andr.  29, 
45,  345,  536,  Eun.  338),  Hec  510  audi  paucis,  Eun.  1057  audite  paucis; 
Plaut.   Mil.   374 :    paucis   verbis   te   volo ;  Trin.  963 :  te  tribus  verbis  volo. 

505. 

O  fortunatissume  Antipho !  —  Egone  ?  —  Quoi  quod  amas  domist, 
Neque  cum  huius  modi  umquam  usus  venit  ut  conflictares  malo. 

Hoc   quoque    loco   H.  legem  severae  rationis  criticae  violat,  qua   lectio 
difficilior  usque   tenenda  sit,  dum  aliquam  sententiam    praebeat   probabilem. 
H.  autem  triplici  modo  in  hunc  versum  animadvertit  cum    scribit : 
N  e  q  u  e    huius   modi    tibi  usus  venit  unquam  ut  conflicteris  malo. 

Sine  uHa  causa  praepositionem  „cum"  omittit,  quod  persona  tantum 
cum  illa  praepositione  copuletur ;  verbum  „venit"  praesens  putat,  quod 
minime  fieri  oportet,  qua  de  causa  etiam  „conflictares"  in  „conflicteris" 
mutare  cogitur.  ? 


De  activa  forma  „conflictares"  non  magis  dubitari  licet,  quam  de 
activa  forma  verbi  „obsonandi"  (Ad.  117),  qua  Terentius  eodem  modo  utitur 
atque  passiva  „obsonari"  in  Andr.  v.  451. 

515—518. 

Ph.  Si  non  tum  dedero,  unam  praeterea  horam  ne  oppertus  sies. 

Do.  Optundis.  An.  Haud  longumst  (id)  quod  orat:  Dorio,   exoret  sine. 

Idem  hic  tibi,  quod  boni  promeritus  fueris,  conduplicaverit. 

Do.  Verba  istaec  sunt.    An.  Pamphilamne  hac  urbe  privari  sines? 

Tum  praeterea  horunc  amorem  distrahi  poterin  pati  ? 

In  versu  515  variae  exstant  lectiones:  „optundis"  exhibet  codex  A, 
ceteri  praebent  „obtunde".  Nos  quidem  cum  Haulero  ^)  et  Leone  ^)  lectionem 
optimi  codicis  A  recipiemus  :  optundis.  Quae  vox  apud  Terentium  etiam  in 
Andr.  v.  348  occurrit:  optundis,  tam  etsi  intellego?  ita  in  Haut.  v.  879: 
Ohe,  desiste  inquam  deos,  uxor,  gratulando  obtundere.  Ad.  113:  Ausculta, 
ne  me  optundas  de  hac  re  saepius.  Eun.  554:  Qui  me  sequatur  quoquo 
eam,  rogitando  optundat,  enicet. 

Quod  versus  515,  si  pronomen  „id"  recipimus,  numerosius  fit,  iam 
Bentleius  „id"  omisit,  qui  vir  etiam  pro  „optundis"  coniecit  „optume".  Alii 
viri  docti  scribunt  „longum(st)  id  quod",  alii  „longumst  (id)  quod"  (cf. 
Hauler  '^  p.  206  ad  hunc.  v. ).  Havetius  putat  pro  „id"  primo  „An."(tipho) 
scriptum  fuisse  et  „haud  longumst"  Phaedriam  dixisse: 

Do.  optunde.  Ph.  Haud  longumst.  An,  Quod  orat,  Dorio,  exoret  sine. 

Potius  autem,  qugm  Hauler  praebet  versus  formam,  recipiam,  quod 
Havetii   emendatio   nimis   artificiosa   et  ex  arbitrio  elicita  mihi  esse   videtur. 

526-530. 

Ph.  Dorio, 
Itane  tandem  facere  oportet  ?  Do.  Sic  sum :  si  placeo,  utere. 
An.  Sic  hunc  decipis !  Do.  Immo  enim  vero,  Antipho,  hic  me  decipit : 
Nam   hic   me   huius  modi  scibat  esse,  ego  hunc  esse  aliter  credidi ; 
Iste  me  fefellit;  ego  isti  nihilo  sum  aliter  ac  fui. 
„Le    dialogue    est  brouill^   ici   comme   plus   haut.    Est-ce  ramoureux 
Ph^dria  qui  peut  adresser  au  „leno"  une   morale  si  abstraite,  „itane  tandem 
facere  oportet?"    Ce   langage  convient  a  son  cousin,  non  a  lui,  qui  peut 
supplier  ou  injurier,  mais  non  affecter  le  langage  de  la  froide  raison.    Je 
remplace   donc   la   sigle   de   „Ph."   par  celle  d'„An".    Cest  ce  qu'avait  fait 
avant  moi  un  correcteur  du  Bembinus.    Cela  rend  intelligible  la  replique  du 
„Ieno".    II  dit  „si  placeo  utere"  a  un   client   eventuel,  non  au  client  de  fait 
avec  qui,  justement,  il  est  en  train  de  rompre."    (Havet  p.  307).    In  codice 

A 
Bembino    scriptum      videmus    V    DORIO.     Mihi     quidem     haec     Havetii 
explicatio   satis   probabilis   esse   videtur,   quam   ob  rem  cum  illo  viro  docto 
verba  „Dorio.    Itane  tandem  facere  oportet?"  in  v.  527  ab  Antiphone  dicta 
esse  putem. 

Versum  528  H.  sic  emendavit : 
.  .  .  sic(ine)  hunc  „decipere"  —  Immo  enimvero,  Antipho,    hic  me   decipit 

')  Hauler»  in  ed.  s.  p.  132  et  p.  206. 
*J  Leo,  Quaestiones  Plautinae,  p.  273. 

Quam  coniecturam,  qua  H.  in  hoc  versu  pro  „decipis"  scribit  „decipere" 
quamvis  ingenuosa  sit,  haud  recipiam,  cum  lectio  „decipis"  optimis  plerisque 
codicibus  servata  graviore  deficiente  causa  abicienda  non  sit. 

Neque  Havetio  assentiar,  qui  ob  eam  solam  causam,  quod  versus  530 
coniunctione  careat,  hunc  versum  non  a  Terentio  scriptum,  sed  ab  aliquo 
adnotatum  posteaque  in  textum  irrepsisse  confirmet.  Quod  Dorio,  vehemen- 
tior  et  iratus,  iam  non  connexum  sententiarum  et  enuntiationum  per 
coniunctiones  secundum  leges  syntacticas  facit,  mihi  quidem  plane  probabile 
et  ex  psychologica  ratione  facile  explicari  posse  videtur. 

540—542. 

Quid  faciam  ?  An.  Invenias  argentum.  Ge.  Cupio ;  sed  id  unde,  edoce. 
An.  Pater  adest  hic.  Ge.  Scio ;  sed  quid  tum  ?  An.  Ah,  dictum  sapienti  sat  est. 
Ge.  Itane  ?  An.  Ita.  Ge.  Sane  hercle  pulchre  suades :  etiam  tu  hinc  abis  ? 
In  versu  540  Havet  praefert  lectionem  codicis   E. 

id 
In  codice  Bembino  scriptum  videmus :  SEDUNDE ;  „id"  addidit 
corrector.  Plurimi  editores  hanc  versus  structuram,  quam  aliique  etiam 
codices  praebent,  receperunt.  Contra  H.  lectionem  codicis  E  secutus  scribere 
vult:  „Cupio,  sed  unde?  id  edoce."  Quod  nos  autem  semper  lectionem 
codicis  melioris  recipimus,  et  in  hoc  versu  legemus :  „Cupio,  sed  id  unde, 
edoce." 

Omnino  nihil  autem  habemus,  quod  versum  542  sine  ulia  varietate 
omnibus  codicibus  traditum  emendemus,  quare  Havetii  versum  : 

Jtane  ?  —  Ita.  —  Ita  sane  ?  hercle  pulchre  suades  .  .  ,  reiciemus, 
quamquam  palaeographica  ratione  facile  fieri  potuit,  ut  illud  „ita"  omitteretur. 

^  ^^^- 

Praestost :    auaacissume  oneris   quidvis    inpone  :  hic  feret. 
Havet  legit : 

Praestost:  audacissume  oneris  quod  vis  impone:  id  feret. 
In   codice   A  „hic"   addidit   corrector:    BCDEFP  praebent   „et  feret", 
G  &ferr&;   Gulielmus    coniecit   ecferet.     Quod    ad    stilum,    ad    rationem 
metricam,   ad   sententiam    pertinet,    „hic"   optime  congruit  neque  dubitamus 
cum  Haulero  hoc  pronomen  recipere. 

609. 

Adibo(hosce) :    o(h)   salve,   noster   Chreme !  Ch.  Salve,  Geta ! 
Havet  legit: 

Adibo  hosce.  O  te,  noster  Chremes  ...  —  Salve,  Geta. 
Coniectura    Havetii   hic   versus   nihilo   melior    fit,   cum  etiam  tum  una 
syllaba   supervacanea  sit;    multo    simplicior  et   facilior  et  rectior  emendatio 
Hauleri  videtur,   qua   pronomen   hosce,    quod   fortasse  tamquam  glossa  vel 
explicatio  in  textum  inductum  est,  omittitur. 

648. 

Ut  ad  pauca  redeam  ac  mittam  illius  ineptias, 
Haec  denique  eius  fuit  postrema  oratio. 
Havet  legit: 

Ut  ad  pauca  redeam  ac  mittam  illas  ineptias. 

Quam  coniecturam  H.  utique  ad  suam  voluptatem  atque  arbitrium 
explendum  excogitavit;  quamquam  concedere  nos  oportet  in  sententiam 
optime  quadrare  eam  et  aliquam  elocutionis  asperitatem  tollere,  tamen  nuila 
nos  cogit  causa  lectionem  paene  omnibus  libris  traditam  mutare,  nam  „eius," 
quod  codicibus  D  et  G  traditur,  facillime  ex  pronomine  „eius"  versus 
sequentis  in  versum  antecedentem  transferri  potuit.  Immo  etiam  illud  non 
intellegendum  est,  cur  poeta  pronomina  „ille"  et  „is"  tam  diversa  et  plane 
alia  ratione  adhibuerit.  Nam  saepe  etiam  eadem  persona  et  „ille"  et  „is" 
nominatur.  Ceterum  cum  graviores  causae  nobis  non  praesto  sint,  Havetii 
emendationem  non  sequemur. 

664. 

Nimiumst.  Ch.  Ne  clama :  (re)petito    hasce   a  me  decem. 
Havet  legit : 

Nimiumst.  —  Ne  clama :  petito  tu  hasce  a  me  decem. 
Quae  coniectura  Havetii  exemplum  emendationis  est,  quae  alia  alii 
editores  in  medium  protulerunt,  sicut  „repetito"  Fleciteisenus  et  Dziatzko, 
Bentleius  ^illas^ce",  Skutschius  „istas  ce."  Haud  quisquam  discernere  possit, 
quatenus  una  quaeque  emendatio  rectam  et  genuinam  Terentii  coniecturam 
nobis  servaverit.  Statuendum  autem  est  novam  Havetii  coniecturam  non 
minus  in  sententiam  quadrare  quam  alias  a  viris  doctis  prolatas. 

